Blaze7451/Wiki-th-20250601 huggingface dataset:
เทศมณฑลแคเลย์แบร์

แคเลย์แบร์ (کلیبر) เป็นเทศมณฑลในจังหวัดอาเซอร์ไบจานตะวันออก ประเทศอิหร่าน มีแคเลย์แบร์เป็นเมืองหลัก นอกจากเมืองหลักแล้ว เทศมณฑลนี้ยังเป็นที่รู้จักจากพื้นที่คุ้มครองป่าแอแรสบอรอน และป้อมบอแบกของบอแบก โฆร์แรมดีน (Babak Khorramdin) 
ในสำมะโน พ.ศ. 2559 เทศมณฑลมีประชากร 46,125 คน 14,145 ครัวเรือน

**อำเภอ**
เทศมณฑลแคเลย์แบร์แบ่งออกเป็น 2 อำเภอ ได้แก่- อำเภอกลางแคเลย์แบร์ (แมร์แคซี) ได้รับการบริหารจากเมืองแคเลย์แบร์- อำเภอออเบแชฮ์แมด มีเมืองออเบแชฮ์แมดเป็นที่ตั้งของฝ่ายบริหารอำเภอ

**อ้างอิง**
 اطلس گیتاشناسی استان‌های ایران Atlas Gitashenasi Ostanhai Iran ( Gitashenasi Province Atlas of Iran)
หมวดหมู่:เทศมณฑลในจังหวัดอาเซอร์ไบจานตะวันออก
คิม มิน-กยู (นักร้อง)

คิม มิน-กยู (Kim Min-kyu; เกิด 12 มีนาคม พ.ศ. 2544) เป็นนักแสดง, นักร้อง, พิธีกร และนายแบบชาวเกาหลีใต้ในสังกัดเจลลีฟิชเอนเตอร์เทนเมนต์ เขาได้รับเลือกให้แสดงในละครออนไลน์ของช่องเพลย์ลิสต์เรื่อง "Pop Out Boy!" รับบทเป็นนักแสดงนำชาย "ชอน นัม-อุค" ในปี 2563

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:นักแสดงชายชาวเกาหลีใต้
หมวดหมู่:ผู้เข้าแข่งขันพรอดิวซ์เอ็กซ์ 101
หมวดหมู่:ศิลปินสังกัดเจลลีฟิชเอนเตอร์เทนเมนต์
หมวดหมู่:บุคคลจากอุลซัน
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
ออเบแชฮ์แมด

ออเบแชฮ์แมด (آبش احمد) เป็นเมืองและเมืองหลักของอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ตามสำมะโน พ.ศ. 2549 ตัวเมืองมีประชากร 2,329 คน 526 ครัวเรือน  

**อ้างอิง**
หมวดหมู่:เมืองในประเทศอิหร่าน
นิโกลัส ตาเกลียฟิโก

นิโกลัส อาเลฆันโดร ตาเกลียฟิโก (Nicolás Alejandro Tagliafico; เกิด 31 สิงหาคม ค.ศ. 1992) เป็นนักฟุตบอลชาวอาร์เจนตินา ปัจจุบันเล่นในตำแหน่งแบ็กซ้ายให้กับลียง สโมสรในลีกเอิง และทีมชาติอาร์เจนตินา

**สโมสรอาชีพ**

**แบนฟิลด์**
ตาเกลียฟิโกลงเล่นฟุตบอลอาชีพนัดแรกให้กับแบนฟิลด์ในนัดที่ชนะติเกร 2–1 โดยลงมาเป็นตัวสำรองในนาทีที่ 72 และจากนั้นเขาได้ลงเล่นเป็นตัวจริงในเกมถัดมาที่เสมอกับอูรากัน 2–2 จากนั้นในปี 2012 ตาเกลียฟิโกได้เซ็นสัญญา 1 ปีไปเล่นให้กับเรอัลมูร์เซียด้วยสัญญายืมตัว

**อินเดเปนดิเอนเต**
ในปี 2015 ตาเกลียฟิโกได้ย้ายไปร่วมทีมอินเดเปนดิเอนเตโดยไม่เปิดเผยค่าตัวและได้ลงเล่นนัดแรกให้กับสโมสรในนัดที่ชนะนิวเวลส์โอลด์บอยส์ 3–2 หลังจากนั้นตาเกลียฟิโกในฐานะกัปตันทีมได้พาทีมชนะเลิศรายการโกปาซูดาเมริกานา 2017

**อายักซ์**
วันที่ 5 มกราคม 2018 ตาเกลียฟิโกย้ายไปร่วมทีมอายักซ์ โดยมีค่าตัว 4 ล้านปอนด์ และลงเล่นนัดแรกให้กับสโมสรในนัดที่ชนะไฟเยอโนร์ด 2–0 เมื่อวันที่ 21 มกราคม 2018

**การเล่นทีมชาติ**
ตาเกลียฟิโกลงเล่นทีมชาติชุดเยาวชนในทุกระดับ ได้แก่  รุ่นอายุไม่เกิน 15 ปี, อายุไม่เกิน 15 ปี และอายุไม่เกิน 20 ปี เขาได้ลงเล่นในฟุตบอลโลกเยาวชนอายุไม่เกิน 20 ปี 2011 ซึ่งจัดขึ้นที่ประเทศโคลอมเบีย
เดือนพฤษภาคม 2018 ตาเกลียฟิโกมีชื่อ 23 คนสุดท้ายในการแข่งขันฟุตบอลโลก 2018 และหลังจากนั้นเขาได้ร่วมทีมในการแข่งขันโกปาอาเมริกา 2019และได้อันดับสามจากการชนะชิลี 2–1 ในรอบชิงที่สาม

**สถิติอาชีพ**

**สโมสร**

**ทีมชาติ**

**เกียรติประวัติ**

**สโมสร**
อินเดเปนดิเอนเต
*โกปาซูดาเมริกานา: 2017
	อายักซ์- เอเรอดีวีซี: 2018–19- เคเอ็นวีบีคัพ: 2018–19

**ทีมชาติ**
อาร์เจนตินา- ฟุตบอลโลก: 2022
*ซูเปร์กลาซิโกเดลัสอาเมริกัส: 2017, 2019- โกปาอาเมริกา: 2021

**รางวัลส่วนตัว**
ผู้เล่นยอดเยื่ยมประจำเดือนของเอเรอดีวีซี: พฤศจิกายน 2018

**อ้างอิง**

**แหล่งข้อมูลอื่น**
 สถิติ at Football-Lineups.com
หมวดหมู่:กองหลังฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นกลุบอัตเลติโกอินเดเปนดิเอนเต‎
หมวดหมู่:ผู้เล่นในเซกุนดาดิบิซิออน‎
หมวดหมู่:ผู้เล่นในเอเรอดีวีซี‎
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:บุคคลจากรัฐบัวโนสไอเรส
หมวดหมู่:ผู้เล่นในชุดชนะเลิศฟุตบอลโลก
อี จิน-ฮย็อก

อี จิน-ฮย็อก (Lee Jin-hyuk; เกิด 8 มิถุนายน พ.ศ. 2539) เป็นนักร้อง และนักแสดงชาวเกาหลีใต้ เขาเดบิวต์ในฐานะสมาชิกวงอัปเทนชันบอยแบนด์เกาหลีใต้ในปี 2558 ในปี 2561 เขามีชื่อเสียงหลังจากได้อันดับที่ 11 ในรายการพรอดิวซ์เอ็กซ์ 101 เขาเดบิวต์ในฐานะศิลปินเดี่ยวด้วยการเปิดตัวอีพีแรกของเขาในชื่อ S.O.L เมื่อวันที่ 4 พฤศจิกายน พ.ศ. 2562 เขาเดบิวต์ในฐานะนักแสดงในละครเรื่อง ฟายด์มีอินยัวร์เมโมรี ทางช่องเอ็มบีซี รับบท โจ อิล ควอน

**ผลงานการแสดง**

**ซีรีส์โทรทัศน์**

**เว็ยซีรีส์**

**อ้างอิง**

**แหล่งข้อมูลอื่น**
 ljh_babysun- 11389346
หมวดหมู่:นักร้องชายชาวเกาหลีใต้
หมวดหมู่:นักแสดงชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:แร็ปเปอร์จากโซล
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
หน่วยยามฝั่งฟิลิปปินส์

ไฟล์:Ships are in formation in support of Cooperation Afloat Readiness and Training Philippines 2012..jpg|thumbnail|เรือลาดตระเวนหน่วยยามฝั่ง บีอาร์พี ปัมปังกา (SARV 003) ในรูปชบวนที่ทะเลเซเลบีส ระหว่างการซ้อมรบร่วมกับกองทัพเรือฟิลิปปินส์ พร้อมด้วยหน่วยยามฝั่งสหรัฐและกองทัพเรือสหรัฐ เมื่อเดือนกรกฎาคม ค.ศ. 2012
หน่วยยามฝั่งฟิลิปปินส์ (Tanod Baybayin ng Pilipinas; อักษรย่อ; TBP, Philippine Coast Guard; อักษรย่อ: PCG) เป็นหน่วยสวมเครื่องแบบและติดอาวุธที่ได้รับมอบหมายให้บังคับใช้กฎหมายภายในน่านน้ำฟิลิปปินส์เป็นหลัก, ดำเนินการปฏิบัติการรักษาความปลอดภัยทางทะเล, ปกป้องชีวิตและทรัพย์สินในทะเล ตลอดจนปกป้องสิ่งแวดล้อมและทรัพยากรทางทะเล เช่นเดียวกับหน่วยยามฝั่งทั่วโลก โดยหน่วยยามฝั่งนี้ยังทำหน้าที่เป็นกองกำลังติดอาวุธของกองทัพฟิลิปปินส์ในช่วงสงคราม
หน่วยยามฝั่งฟิลิปปินส์เป็นหน่วยงานที่มีความสัมพันธ์กับกรมการขนส่งของฟิลิปปินส์ ซึ่งปัจจุบันยังคงมีอยู่ทั่วทั้งกลุ่มเกาะ โดยมีเขตรักษาความปลอดภัยชายฝั่งสิบสามเขต, สถานีหน่วยยามฝั่งห้าสิบสี่แห่ง และสถานีหน่วยยามฝั่งย่อยมากกว่าหนึ่งร้อยเก้าสิบแห่ง ตั้งแต่บัสโก จังหวัดบาตาเนส ไปจนถึงโบนเกา จังหวัดตาวี-ตาวี

**ดูเพิ่ม**
 กองทัพฟิลิปปินส์- เหล่านาวิกโยธินฟิลิปปินส์

**อ้างอิง**

**การอ้างอิง**

**แหล่งข้อมูลอื่น**
  History of the Philippine Coast Guard from Official website date=2013-08-06 -  Department of Transportation and Communications

ฟิลิปปินส์
หมวดหมู่:กรมการขนส่ง (ฟิลิปปินส์)
หมวดหมู่:การบังคับใช้กฎหมายในประเทศฟิลิปปินส์
หมวดหมู่:โซเฟียที่หนึ่ง เจ้าหญิงมือใหม่

หมวดหมู่:การ์ตูนอเมริกัน
หมวดหมู่:ดิสนีย์จูเนียร์
หมวดหมู่:ดิสนี่ย์ ปริ้นเซส
หมวดหมู่:การ์ตูนทีวีแอนิเมชันข้ามฝั่ง
4-ไวนิลอะนิโซล

4-ไวนิลอะนิโซล (4-Vinylanisole) เป็นสารประกอบอินทรีย์ที่มีสูตร CH3OC6H4CH=CH2 เป็นหนึ่งในสามไอโซเมอร์ของไวนิลอะนิโซล ลักษณะเป็นของเหลวไม่มีสี พบได้ในอาหารและเครื่องดื่มหลายชนิด เป็นโมโนเมอร์สำหรับการสังเคราะห์พอลิสไตรีนดัดแปลง นอกจากนี้ 4-ไวนิลอะนิโซลยังเป็นฟีโรโมนที่ตั๊กแตนใช้ในการรวมฝูง

**อ้างอิง**
หมวดหมู่:ฟีโรโมน
หมวดหมู่:ฟีนอลอีเทอร์
หมวดหมู่:สารประกอบฟีนิล
หมวดหมู่:บทความที่มีคำอธิบายย่อ

ดูเพิ่มเติมที่: Wikipedia:WikiProject Short descriptions
หมวดหมู่นี้สำหรับหน้าบทความที่มีคำอธิบายย่อ ระบุโดยใช้แม่แบบ คำอธิบายย่อ (ทั้งภายในหน้าบทความหรือผ่านทางแม่แบบอื่น)
หมวดหมู่:หมวดหมู่เนมสเปซบทความ
หมวดหมู่:หน้าที่มีคำอธิบายย่อ
ซูเปอร์บอมเบอร์แมน 5

ได้รับการเปิดตัวโดยบริษัทฮัดสันซอฟต์ในช่วงต้น ค.ศ. 1997 ซึ่งเป็นเกมบอมเบอร์แมนภาคสุดท้ายที่วางจำหน่ายสำหรับเครื่องซูเปอร์แฟมิคอม เกมดังกล่าวเปิดตัวในสองรูปแบบ ได้แก่ ตลับมาตรฐานและตลับสีทอง ซึ่งขายผ่านนิตยสารโคโระโคโระคอมมิก โดยตลับทองได้รวมแผนที่พิเศษในโหมดประจัญบาน

**รูปแบบการเล่น**
ส่วนผู้เล่นเดี่ยวของซูเปอร์บอมเบอร์แมน 5 ไม่เป็นตามเส้น ทำให้ผู้เล่นสามารถเลือกได้ว่าต้องการเล่นต่อไปในเลเวลใด เฟสเหล่านี้ล้วนมีพื้นฐานมาจากเกมซูเปอร์บอมเบอร์แมนสี่ภาคก่อนหน้าสำหรับซูเปอร์แฟมิคอม ซึ่งมีเพลงรีมิกซ์และสไปร์ตเดียวกันของเกมดังกล่าว รวมถึงเฟสที่ห้าเป็นเฟสใหม่ทั้งหมด ทั้งนี้ ผู้เล่นสามารถรวบรวมความสำเร็จได้ 100 เปอร์เซ็นต์ โดยขึ้นอยู่กับเส้นทางของผู้เล่น ซึ่งเกมนี้มีตอนจบสองแบบ ขึ้นอยู่กับตำแหน่งที่ผู้เล่นเผชิญหน้ากับบอสตัวสุดท้าย หลังจากจบ 100 เปอร์เซ็นต์ แผนที่เกมจะถูกรีเซ็ต ซึ่งทำให้ผู้เล่นสามารถจบแผนที่ได้ 200 เปอร์เซ็นต์ ครั้นเมื่อเสร็จสิ้น 200 เปอร์เซ็นต์ของแผนที่ ก็จะได้รับรหัสผ่านใหม่
ในโหมดหลายผู้เล่น มีตัวละครให้เลือกเก้าตัวและมีแผนที่ให้เล่นมากกว่า 10 แผนที่ (แม้ว่าแผนที่พิเศษสามแผนที่ในเวอร์ชันทองจะสามารถปลดล็อกได้ในรถเข็นปกติเช่นกัน) โหมดสร้างตัวละคร ซึ่งเป็นเอกลักษณ์เฉพาะของซูเปอร์บอมเบอร์แมน 5 ช่วยให้ผู้เล่นสามารถเลือกตัวละครกับสีของตน และอนุญาตให้พวกเขาได้รับคะแนนจำนวนหนึ่ง คะแนนเหล่านี้สามารถใช้เพื่อติดตั้งไอเทมเพิ่มพลังจากเกมผู้เล่นเดี่ยว ทั้งนี้ หากผู้เล่นเข้าสู่เมนูรหัสผ่าน (ตัวเลือก → รหัสผ่าน) 0413 แผนที่ในโหมดประจัญบานจะเปลี่ยนไป นอกจากนี้ ยังมีตัวละครที่สามารถเล่นได้ 10 ตัวในโหมดประจัญบาน โดยที่เก้าตัวเป็นบอสในโหมดปกติ

**เรื่องราว**
นักวางระเบิดผู้ชั่วร้ายนามว่าเทเรอริน ผู้มีพลังแห่งกาลเวลาได้ปลดปล่อยอาชญากรที่เป็นนักวางระเบิดจากห้องขังในวงโคจรรอบแพลเนตบอมเบอร์ ด้วยเวลาและอวกาศที่บิดงอ ไวต์บอมเบอร์, แบล็กบอมเบอร์ และลูอี (รูอี) ของพวกเขา ต้องเดินทางผ่านด่านต่าง ๆ และเอาชนะพวกมันก่อนที่จะขึ้นต่อสู้กับจักรพรรดิเทเรอรินด้วยตัวเอง

**หมายเหตุ**

**อ้างอิง**

**แหล่งข้อมูลอื่น**
  Super Bomberman 5 at Hudson Soft (Japanese) on Wayback Machine-  Super Bomberman 5 at GameFAQs-  Super Bomberman 5 at Giant Bomb-  Super Bomberman 5 at MobyGames
หมวดหมู่:วิดีโอเกมที่ออกวางจำหน่ายในปี พ.ศ. 2540
หมวดหมู่:วิดีโอเกมแอ็กชัน
หมวดหมู่:บอมเบอร์แมน
หมวดหมู่:เกมจากค่ายฮัดสันซอฟต์
หมวดหมู่:เกมวงกต
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
จีโอเจซัน

จีโอเจซัน () เป็นฟอร์แมตระบบมาตรฐานเปิดที่ออกแบบมาเพื่อใช้ในการแสดงคุณสมบัติทางภูมิศาสตร์อย่างง่ายพร้อมกับข้อมูลเชิงพื้นที่
คุณสมบัติทางภูมิศาสตร์ในจีโอเจซันมี 3 รูปแบบคือ จุด (ตำแหน่งที่ตั้งของสถานที่) เส้น (ถนนและเส้นชายแดน) และรูปปิด (พื้นที่จังหวัด, ประเทศ) นอกจากนี้จีโอเจซันไม่จำเป็นต้องนำไปใช้แทนลักษณะทางกายภาพของโลกเท่านั้น เพราะแอปพลิเคชั่นเกี่ยวกับเส้นทางและการนำทางก็ใช้จีโอเจซันในการรายงานบริการ
จีโอเจซันต่างจากระบบสารสนเทศภูมิศาสตร์อื่น ๆ ตรงที่มีลักษณะเป็นโค้ดหรือตัวอักษร อีกทั้งยังไม่ได้มีการกำกับดูแลจากองค์การมาตรฐานที่เป็นทางการ แต่ดูแลโดยกลุ่มผู้พัฒนาอินเทอร์เน็ต

**ตัวอย่าง**
{
"type": "FeatureCollection",
"features": 
{
"type": "Feature",
"properties": {
"name": "กรุงเทพมหานคร"
},
"geometry": {
"type": "Point",
"coordinates": 
100.4940676689148,
13.752745506893154

}
},
{
"type": "Feature",
"properties": {
"name": "จังหวัดสมุทรปราการ"
},
"geometry": {
"type": "Point",
"coordinates": 
100.5969786643982,
13.600353098084849

}
}

}

**เรขาคณิต**

**อ้างอิง**
หมวดหมู่:เจซัน
มอดูล:Medical cases chart/i18n

local p = {
	'th' = {
		'cases' = 'ผู้ป่วย',
'In' = 'ใน',
'casesIn' = 'ผู้ป่วยใน',
		'the_' = ,
		'_data' = ' ข้อมูล',
		'_medicalCasesChart' = ' แผนภูมิผู้ป่วย',
		'deaths' = 'เสียชีวิต',
		'recoveries' = 'รักษาหาย',
		'activeCases' = '่ป่วยกำลังรักษา',
		'lastXDays' = '%d วันล่าสุด', -- %d is the number of days
		'date' = 'วันที่',
		'noOfCases' = '# ผู้ป่วย',
		'noOfDeaths' = '# เสียชีวิต',
		'noOfDeaths2' = '# เสียชีวิต',
		'na' = 'n.a.'
	}
}
return p
มอดูล:Bar box/styles.css

/*  */
.barbox {
	overflow-x: auto;
	padding: 0.4em 0
}
.barbox > table {
	border-spacing: 0.8em 0;
	font-size: 88%;
	text-align: left;
	width: 100%
}
.barbox caption {
	font-weight: bold;
	margin: 0 0.4em
}
.barbox th/*, .barbox td:not(.bb-b)*/ {
	padding-left: 0;
	padding-right: 0
}
.bb-default {
	line-height: 1.6
}
.bb-c {
	text-align: center
}
.bb-r {
	text-align: right
}
.bb-min3 {
	min-width: 3em
}
.bb-min8 {
	min-width: 8em
}
.bb-lr, .bb-b {
	border-left: 1px solid silver;
	border-right: 1px solid silver
}
.bb-fl, .bb-b > div {
	float: left;
	overflow: hidden
}
เครื่องราชอิสริยาภรณ์เซราฟีม

เครื่องราชอิสริยาภรณ์เซราฟีม (Kungliga Serafimerorden) เป็นเครื่องราชอิสริยาภรณ์ชั้นสูงสุดของประเทศสวีเดน และเป็นเครื่องราชอิสริยาภรณ์ที่เก่าแก่ชนิดหนึ่งของโลก สถาปนาขึ้นเมื่อ พ.ศ. 2291 โดยพระเจ้าเฟรเดอริกที่ 1 แห่งสวีเดน ซึ่งสร้างมาพร้อมกันกับเครื่องราชอิสริยาภรณ์ดาบและเครื่องราชอิสริยาภรณ์ดาวขั้วโลก เครื่องราชอิสริยาภรณ์นี้มีเพียงสองชั้นคือ ชั้นอัศวิน และชั้นสมาชิก ประกอบด้วยดวงตราห้อยกับสายสะพายสีฟ้า สายสร้อย และดารา เครื่องราชอิสริยาภรณ์มอบให้แก่พระมหากษัตริย์ พระราชินี พระบรมวงศานุวงศ์สวีเดน ตลอดจนประมุขและผู้มีเกียรติจากต่างประเทศ

**ลักษณะของเครื่องราชอิสริยาภรณ์**
สายสร้อยและดวงตราของเครื่องราชอิสริยาภรณ์
เจ้าหญิงวิกตอเรีย มกุฎราชกุมารีแห่งสวีเดนและเจ้าชายดาเนียล ดยุกแห่งเวสเตร์เยิตลันด์ขณะทรงประดับเครื่องราชอิสริยาภรณ์นี้
เครื่องราชอิสริยาภรณ์นี้มีเพียงสองชั้น และใน 1 สำรับของเครื่องราชอิสริยาภรณ์ประกอบไปด้วยดวงตรา 2 ดวง ดวงหนึ่งห้อยกับสายสร้อย อีกดวงหนึ่งห้อยกับสายสะพายสีฟ้าสะพายจากทางขวาเฉียงลงทางซ้าย และดาราประดับบนหน้าอกซ้าย ลักษณะใน 1 สำรับมีดังนี้- สายสร้อย (Collar) ลักษณะมีนกเซราฟีมสีทองสลับกันกับตราดวงกางเขนสีฟ้าอย่างละ 11 ตัว โดยตัวนกเซราฟีมสีทองนั้นมีหน้าคล้ายเด็กทารกปรากฏอยู่- ดวงตรา (Badge) ลักษณะเป็นกางเขนมอลตาและลงยาด้วยกางเขนสีทอง 4 ด้าน และซ้อนกับนกเซราฟีมสีทองคั่นระหว่างกางเขนทั้ง 4 ด้าน และมีอัญมณีสีน้ำเงินสลักตัวอักษร IHS สีขาว- สายสะพาย (Sash) ลักษณะเป็นสีฟ้าอ่อน ๆ หรือที่คนสวีเดนมักเรียกว่าสีน้ำเงินเซราฟีม มีขนาดเล็กมากตามแต่ระดับวัยหรือเพศของสมาชิกแห่งราชอิสริยาภรณ์- ดารา (Star) ลักษณะคล้ายดวงตรา แต่มีขนาดใหญ่กว่า

**ตราประจำของผู้ได้รับ**
เซราฟีมเมินเลกิเอิน เมื่อวันที่ 11 กุมภาพันธ์ พ.ศ. 2558 เพื่อไว้อาลัยแก่ริชชาร์ท ฟ็อน ไวทซ์เซ็คเคอร์ อดีตประธานาธิบดีแห่งประเทศเยอรมนี
ตราประจำพระอิสริยยศและตราประจำตัวของผู้ได้รับการถวายและพระราชทานเครื่องราชอิสริยาภรณ์ที่เสด็จสวรรคต สิ้นพระชนม์ และเสียชีวิตไปแล้วและประดิษฐานไว้ในวิหารลิตาโฮเมน
ผู้ได้รับพระราชทานเครื่องราชอิสริยาภรณ์นี้ หากได้รับพระราชทานใหม่ ๆ จะต้องมีตราประจำของตัวผู้ได้รับ ซึ่งจะประกอบไปด้วยตราแผ่นดินหรือตราประจำตัวและล้อมรอบด้วยสายสร้อยหรือสายสะพายตามแต่ลำดับชั้นผู้ที่ได้รับพระราชทาน โดยจะวาดลงบนแผ่นคอปเปอร์ และนำไปประดิษฐานไว้ที่หอเกียรติยศเซราฟีมในพระบรมหาราชวังของสวีเดน เมื่อผู้ได้รับพระราชทานได้เสียชีวิตลง แผ่นตราประจำของผู้ได้รับดังกล่าวจะถูกย้ายจากพระราชวังไปทำพิธีไว้อาลัยที่วิหารลิตาโฮเมน ในกรุงสต็อกโฮล์ม และจะสั่นระฆังเพื่อไว้อาลัยเป็นเวลา 1 ชั่วโมง ตั้งแต่เวลา 12.00 น. ถึง 13.00 น. ตามเวลาท้องถิ่น โดยเรียกพิธีนี้ว่า เซราฟีมเมินเลกิเอิน

**สมาชิกแห่งราชอิสริยาภรณ์**
 ไทย: พระบาทสมเด็จพระมหาภูมิพลอดุลยเดชมหาราช บรมนาถบพิตร (ทรงได้รับการทูลเกล้าฯ ถวายเมื่อวันที่ 5 เมษายน พ.ศ. 2493 ในรัชสมัยของสมเด็จพระเจ้ากุสตาฟที่ 5 แห่งสวีเดน)- ไต้หวัน: เจียง ไคเชก (ได้รับเมื่อวันที่ 4 มิถุนายน พ.ศ. 2491 ในรัชสมัยของสมเด็จพระเจ้ากุสตาฟที่ 5 แห่งสวีเดน)- ญี่ปุ่น: สมเด็จพระจักรพรรดินารูฮิโตะ (ทรงได้รับการทูลเกล้าฯ ถวายเมื่อวันที่ 16 มีนาคม พ.ศ. 2550 ในรัชสมัยสมเด็จพระราชาธิบดีคาร์ลที่ 16 กุสตาฟแห่งสวีเดน)- แอฟริกาใต้: เนลสัน แมนเดลา (ได้รับเมื่อวันที่ 3 มีนาคม พ.ศ. 2540 ในรัชสมัยของสมเด็จพระราชาธิบดีคาร์ลที่ 16 กุสตาฟแห่งสวีเดน)

**อ้างอิง**

**แหล่งข้อมูลอื่น**
 Swedish Royal Court: Orders date=2011-05-29 - Orders and Medals
หมวดหมู่:เครื่องราชอิสริยาภรณ์สวีเดน
พระราชพงศาวลีราชวงศ์ที่ยี่สิบห้าแห่งอียิปต์

พระราชพงศาวลีราชวงศ์ที่ยี่สิบห้าแห่งอียิปต์นั้นซับซ้อนกินที่จะแสดงทั้งหมด และไม่ทราบอย่างแน่ชัดว่าฟาโรห์องค์นั้นเป็นพระราชโอรสหรือพระราชอนุชาของพระองค์ที่แล้ว ตารางนี้เป็นตารางย่อ (ที่อัปเดตถึง ค.ศ. 2017) ที่ตามการจัดเรียงราชวงศ์แบบใหม่ที่เชบิตกูมีฐานะเป็นผู้ดำรงตำแหน่งก่อนชาบากามากกว่าผู้สืบทอดตามธรรมเนียม 
 20px หมายถึงฟาโรห์อียิปต์โบราณและกษัตริย์แห่งคุช
 50px หมายถึงกษัตริย์แห่งคุช

**อ้างอิง**
พงศาวลี
25
เป็กซาเตอร์

เป็กซาเตอร์ (Peksater, หรือ เปเกอส์โล (Pekerslo)) เป็นราชินีนูเบียในสมัยราชวงศ์ที่ยี่สิบห้าแห่งอียิปต์

**ชีวประวัติ**
เป็กซาเตอร์ทรงเป็นพระราชธิดาแต่กษัตริย์คัชตากับราชินีเปบัตจมา ในภาพแกะสลักในวิหารอามุนที่บัรกัล พระองค์เป็นพระราชสวามีของฟาโรห์ปิเย Laming กับ Macadam กล่าวแนะว่า พระองค์เป็นพระธิดาบุญธรรมของเปบัตจมา
เป็กซาเตอร์ถูกฝังที่อะไบดอส ซึงยังมีทับหลังบางส่วน วงกบประตูสามอัน และจารึกอยู่ ในจารึกมีการเรียกขานพระองค์เป็น พระราชธิดากษัตริย์, พระมเหสีกษัตริย์ และ พระมเหสีราชาธิราช

**อ้างอิง**
หมวดหมู่:ราชวงศ์ที่ยี่สิบห้าแห่งอียิปต์
ก็อลฮาตา

ก็อลฮาตา (Qalhata) เป็นราชินีนูเบียในสมัยราชวงศ์ที่ยี่สิบห้าแห่งอียิปต์
ก็อลฮาตาทรงเป็นพระราชธิดาแต่ฟาโรห์ปิเยและเป็นพระมเหสีของชาบากา พระอนุชาของพระองค์ พระองค์เป็นที่รู้จักจากแผ่นศิลาจารึกความฝัน (Dream Stela) ของกษัตริย์ทันตามานีและในปีรามิดที่อัลกะรู (Ku. 5).
มีบันทึกของชาวอัสซีเรียที่บันทึกว่า กษัตริย์ทันตามานีทรงเป็นพระราชโอรสของพระราชภคินีฟาโรห์ทาฮาร์กา สุสานของก็อลฮาตาที่อัลกุรรูมีข้อความที่บันทึกว่าพระองค์เป็นพระราชมารดาของกษัตริย์ ซึ่งเป็นหลักฐานบางส่วนของความสัมพันธ์ทางครอบครัว

**อ้างอิง**
หมวดหมู่:ราชวงศ์ที่ยี่สิบห้าแห่งอียิปต์
พระราชพงศาวลีราชวงศ์ที่ยี่สิบหกแห่งอียิปต์

พระราชพงศาวลีราชวงศ์ที่ยี่สิบหกแห่งอียิปต์ นั้นซับซ้อนและไม่กระจ่างเหมือนราชวงศ์ก่อน ราชวงศ์นี้สืบต้นตอไปไกลถึงไซเตแห่งราชวงศ์ที่ 24 และนักวิชาการในปัจจุบันเริ่มราชวงศ์ด้วยการครองราชย์ของปซัมติกที่ 1 บางครั้งใีการกล่าวถึงผู้นำก่อนหน้า (อัมเมริสถึงเนโชที่ 1) เป็น "โปรโตไซเตส" โดยสิ้นสุดที่ปซัมติกที่ 3 พระราชโอรสของอามาซิส

**อ้างอิง**
 Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. 0-500-05128-3.
26
พงศาวลี
หมวดหมู่:พระราชพิธีเสกสมรส

หมวดหมู่:การแต่งงาน
หมวดหมู่:เทศกาลแบ่งตามประเภท
หมวดหมู่:รัฐพิธี
หมวดหมู่:พระราชพิธี
ลัทธิภักดีอัลสเตอร์

ไฟล์:Newbuildings flags.jpg|thumb|ธงสหภาพ, ธงอัลสเตอร์ และ ธงออเรนจ์ออร์เดอร์ซึ่งนิยมเชิญโดยกลุ่มภักดีอัลสเตอร์
ลัทธิภักดีอัลสเตอร์ (Ulster loyalism) เป็นกลุ่มหนึ่งของลัทธิสหภาพนิยมแบบอัลสเตอร์ เป็นที่นิยมในกลุ่มชนชั้นแรงงานศาสนิกชนโปรเตสแตนต์ในอัลสเตอร์ ไอร์แลนด์เหนือ เช่นเดียวกับกลุ่มสหภาพนิยมอื่น ๆ กลุ่มภักดีมีแนวคิดภักดีต่อสถาบันพระมหากษัตริย์ของอังกฤษ, สนับสนุนการคงอยู่ของไอร์แลนด์เหนือในฐานะส่วนหนึ่งของสหราชอาณาจักร และต่อต้านแนวคิดสหภาพไอร์แลนด์ ลัทธิภักดีแบบอัลสเตอร์ได้รับการอธิบายว่าเป็นรูปแบบหนึ่งของชาตินิยมชาติพันธุ์ในศาสนิกชนโปรเตสแตนต์ชาวอัลสเตอร์ และเป็น "ความหลากหลายแบบหนึ่งของลัทธิชาตินิยมอังกฤษ" โดยทั่วไปอาจปรากฏเรียกกลุ่มภักดีแบบอัลสเตอร์สั้น ๆ ว่ากลุ่มผู้ภักดี (loyalist) หรือลัทธิภักดี (loyalism)
กลุ่มภักดีอัลสเตอร์ส่วนใหญ่สนับสนุนการดำรงอยู่ของไอร์แลนด์เหนือในฐานะประเทศของสหราชอาณาจักร หรือที่เรียกว่าแนวคิดแบบสหภาพนิยม (unionism) ในอดีต คำว่า 'unionist' (กลุ่มสหภาพนิยม) และ 'loyalist' (กลุ่มภักดี) ใช้แทนกันและกันได้ทั่วไป จนกระทั่งการก่อตัวของเดอะทรับเบิลส์ คำว่า 'loyalist' (กลุ่มภักดี) มักนำมาใช้เรียกกลุ่มสหภาพนิยมที่เป็นกองกำลัง นอกจากนี้ยังมีการนิยามกลุ่มภักดีว่าเป็นผู้จงรักภักดีต่อสถาบันพระมหากษัตริย์อังกฤษซึ่งเป็นโปรเตสแตนต์เป็นหลัก มากกว่าที่จะภักดีต่อรัฐบาลและสถาบันอื่น ๆ ของประเทศอังกฤษ นักวิชาการ การ์เรท ฟิตซ์เจอรัลด์อ้างว่ากลุ่มภักดีนั้นภักดีต่อ 'อัลสเตอร์' เป็นหลัก มากกว่าต่อ 'สหภาพ' ในขณะที่ชนกลุ่มน้อยของกลุ่มภักดีเรียกร้องรัฐโปรเตสแตนต์อัลสเตอร์ซึ่งเป็นเอกราช เนื่องจากไม่เชื่อมั่นในคำมั่นสัญญาของรัฐบาลอังกฤษ (ดูเพิ่มที่ ลัทธิชาตินิยมอัลสเตอร์)

**อ้างอิง**

**บรรณานุกรม**
 Potter, John Furniss. A Testimony to Courage – the Regimental History of the Ulster Defence Regiment 1969 – 1992, Pen & Sword Books Ltd, 2001, 0-85052-819-4- Ryder, Chris. The Ulster Defence Regiment: An Instrument of Peace?, 1991 0-413-64800-1

**แหล่งข้อมูลอื่น**
 Progressive Unionist Party date=2007-04-05 
หมวดหมู่:อัลสเตอร์
หมวดหมู่:ไอร์แลนด์เหนือ
หมวดหมู่:การเมืองเรื่องชาติพันธุ์
หมวดหมู่:ลัทธิชาตินิยม
หมวดหมู่:การเมืองอัตลักษณ์
หมวดหมู่:ชาตินิยม
หมวดหมู่:ลัทธิ
หมวดหมู่:บทความวิกิพีเดียรวมการอ้างอิงจากสารานุกรมบริตานิกา ค.ศ. 1911

หมวดหมู่นี้สำหรับบทความวิกิพีเดียที่ประกอบด้วย การอ้างอิงจากสารานุกรมบริตานิกา ค.ศ. 1911 ฉบับพิมพ์ครั้งที่ 11 ซึ่งเป็นสาธารณสมบัติ
บทความในหมวดหมู่นี้ถูกเพิ่มโดยแม่แบบ EB1911 หรือ Cite EB1911
*
บอมเบอร์แมนอัลตรา

บอมเบอร์แมนอัลตรา (italic=yes) เป็นวิดีโอเกมที่ดาวน์โหลดได้สำหรับเพลย์สเตชัน เน็ตเวิร์ก ซึ่งเปิดตัวในปี ค.ศ. 2009 เกมนี้เป็นเกมที่สามในไตรภาคของเกมบอมเบอร์แมนที่ดาวน์โหลดได้ รองจากบอมเบอร์แมนไลฟ์สำหรับเอกซ์บอกซ์ไลฟ์อาร์เคด และบอมเบอร์แมนบลาสต์สำหรับวีแวร์
บอมเบอร์แมนภาคอัลตราช่วยให้ผู้เล่นสามารถปรับแต่งบอมเบอร์แมนของตัวเองได้อย่างเต็มที่ ชุดที่เลือกทั้งหมดจะปลดล็อกได้ทันทีตั้งแต่เริ่มเกม โดยสามารถจัดรวมชุดที่มีลักษณะเฉพาะได้มากกว่า 150,000 แบบ
เหล่าผู้เล่นต่อสู้กันเองในแมตช์ออนไลน์

**การตอบรับ**
บอมเบอร์แมนอัลตราได้รับ "บทวิจารณ์เป็นที่ชื่นชอบโดยทั่วไป" จากเว็บไซต์รวบรวมบทวิจารณ์อย่างเมทาคริติก โดยได้ 81 คะแนนเต็ม 100 ส่วนเว็บไซต์ไอจีเอ็นได้ให้คะแนนที่ 8 เต็ม 10 โดยกล่าวว่า "ข้อเสนอที่ดีในราคาสิบเหรียญ นี่คือการดาวน์โหลดที่แฟน ๆ บอมเบอร์แมนจะต้องการสร้างห้องสำหรับเกมดังกล่าว"

**อ้างอิง**

**แหล่งข้อมูลอื่น**
  IGN Page
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:บอมเบอร์แมน
หมวดหมู่:เกมจากค่ายฮัดสันซอฟต์
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับเพลย์สเตชัน 3
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมออนไลน์มัลติเพลเยอร์
หมวดหมู่:วิดีโอเกมแอ็กชัน
แม่แบบ:รายชื่อเครื่องบินของการบินไทย/THDปัจจุบัน

หน้านี้เป็นรายชื่อเครื่องบินโดยสรุปที่ใช้ร่วมกัน 2 หน้า ระหว่างไทยสมายล์ และ รายชื่อเครื่องบินของการบินไทย
แม่แบบ:รายชื่อเครื่องบินของการบินไทย/THAปัจจุบัน

หน้านี้เป็นรายชื่อเครื่องบินโดยสรุปที่ใช้ร่วมกัน 2 หน้า ระหว่างการบินไทย และ รายชื่อเครื่องบินของการบินไทย

**เชิงอรรถ**

**อ้างอิง ==
แม่แบบ:เหตุการณ์ปัจจุบัน/2564 เมษายน 18

ภัยพิบัติและอุบัติเหตุ
*เหตุเพลิงไหม้ที่ภูเขาโต๊ะ พ.ศ. 2564
**กังหันลมมอร์สเติร์ตในเมืองเคปทาวน์ ประเทศแอฟริกาใต้, ถูกไฟที่ลามมาจากภูเขาโต๊ะเผาทำลาย  (Newzroom Afrika via Twitter)  (BBC)
}
กลุ่มเกาะมูโกจิมะ

กลุ่มเกาะมูโกจิมะ (Muko-jima Rettō) เป็นกลุ่มเกาะขนาดเล็กที่ไม่มีผู้อยู่อาศัย มีพื้นที่รวม 7 ตารางกิโลเมตร ห่างจากโตเกียวราว 900–1,100 กิโลเมตร เป็นกลุ่มเกาะขนาดเล็กในหมู่เกาะโองาซาวาระ การเดินทางใช้เวลาจากเกาะชิจิจิมะไปทางทิศตะวันออกเฉียงใต้ประมาณ 5 กิโลเมตร หรือประมาณ 2 ชั่วโมง 

**ประวัติศาสตร์**
มีประชากรสองคนเข้ามาตั้งรกรากในปี ค.ศ. 1881 และในปี ค.ศ. 1905 เกาะมีประชากร 25 คน เมื่อราคาน้ำตาลลดลงประชากรจำนวนมากจึงออกจากเกาะ เกาะมูโกจิมะจึงไม่มีผู้อาศัยอย่างสมบูรณ์

**ภูมิศาสตร์**
จุดสูงที่สุดบนเกาะมูโกจิมะตั้งอยู่ทางตะวันออกมีความสูง 88 เมตร มีชายหาดทางทิศใต้ของเกาะและเป็นจุดจอดเรือ
หลังจากที่เกาะไม่มีคนอาศัยจำนวนแพะก็ได้เพิ่มมากขึ้น แต่แพะเหล่านั้นก็ถูกนำออกจากพื้นที่ในปี ค.ศ. 1990

**อ้างอิง**

**แหล่งข้อมูลอื่น**
 กลุ่มเกาะมูโกจิมะ 
หมวดหมู่:หมู่เกาะโองาซาวาระ
มูโกจิมะ
หมวดหมู่:เกาะร้าง
วันการบินอวกาศมนุษย์นานาชาติ

วันการบินอวกาศมนุษย์นานาชาติ เป็นการเฉลิมฉลองประจำปี ที่จัดขึ้นในทุกวันที่ 12 เมษายน ซึ่งเป็นวันครบรอบของการบินอวกาศโดยมีมนุษย์เป็นครั้งแรก โดย ยูรี กาการิน. มันถูกประกาศใน สมัชชาใหญ่แห่งสหประชาชาติ ครั้งที่ 65 ณ วันที่ 7 เมษายน พ.ศ.2554 ไม่กี่วันก่อนครบรอบ 50 ปีของการบินในครั้งนั้น
ยูรี กาการิน ประจำการบินอวกาศวอสตอค ในปี พ.ศ.2504, โคจรรอบโลกหนึ่งรอบในยานอวกาศ วอสตอค 3เคเอที่ถูกปล่อยโดยพาหนะขนส่งอวกาศวอสตอค-เค
ในสหภาพโซเวียต วันที่ 12 เมษายนได้รับการยกย่องเป็น วันนักบินอวกาศ ตั้งแต่ พ.ศ.2506 และยังมีการเฉลิมฉลองในรัสเซีย และในบางรัฐโซเวียตเดิม. คืนยูรี, หรือรู้จักในอีกชื่อ "วันสังสรรค์อวกาศโลก" เป็นการเฉลิมฉลองนานาชาติที่เริ่มขึ้นในสหรัฐอเมริกา ในปี พ.ศ.2544 วันครบรอบ 40 ปีของการบินของกาการิน
12 เมษายน ก็ยังเป็นวันที่กระสวยอวกาศถูกปล่อยเป็นครั้งแรกในภารกิจ STS-1 ของกระสวยอวกาศโคลัมเบีย ในปี พ.ศ.2524 ซึ่งมีฉลองในวันเดียวกัน
**อ้างอิง=
หมวดหมู่:การบินอวกาศมนุษย์
เกาะมินามิจิมะ

เกาะมินามิจิมะ (Minami Jima) หรือเกาะใต้เป็นเกาะขนาดเล็กไม่มีผู้คนอาศัยในหมู่เกาะโองาซาวาระและเป็นเกาะในกลุ่มเกาะชิจิจิมะ อยู่ห่างจากเกาะชิจิจิมะไปทางตะวันตกเฉียงใต้ราว 1 กิโลเมตร เกาะมีภูมิประเทศแบบคาสต์ เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ มีพื้นที่เพียง 0.28 ตารางกิโลเมตรเท่านั้น และจุดสูงสุดของเกาะคือ 60 เมตร 
เกาะมินามิจิมะตั้งอยู่ที่พิกัดE 

**การเดินทาง**
ไม่มีท่าท่าเรือบนเกาะ ต้องขึ้นเรือจากเกาะชิจิจิมะ ไปทางใต้ของเกาะ จากนั้นวิธีที่จะสามารถเข้าเกาะได้คือ การว่ายน้ำหรือพายเรือขนาดเล็กเข้ามาเท่านั้น ไม่อนุญาตนักท่องเที่ยวเข้าเกาะเพียงลำพัง โดยปราศจากมัคคุเทศก์ในโตเกียว จำนวนเข้าเกาะต่อวันสูงสุดไม่เกิน 100 คน และมีเวลาในการอยู่บนเกาะเพียง2ชั่วโมงเท่านั้น เวลาที่ไม่สามารถเข้าเกาะได้คือ ตั้งแต่เดือนพฤศจิกายนถึงเดือนกุมภาพันธ์ เพื่อปกป้องพืชพันธุ์ ( ยกเว้นช่วงวันสิ้นปีและวันขึ้นปีใหม่) 
ไฟล์:Minami-jima Island Karst.JPG|thumb|ภาพถ่ยทางอากาศ แสดงให้เห็นภูมิประเทศแบบคาสต์

**ธรรมชาติ**
 ฮิโรเบโซกะทาไมเมีย - สูญพันธุ์ไปเมื่อ 1,000 ปีก่อน- เต่าเขียว - หนึ่งในพื้นที่วางไข่ 

**อ้างอิง**

**เพิ่มเติม**
มินามิจิมะ
หมวดหมู่:หมู่เกาะโองาซาวาระ
วัดไผ่ล้อม (อำเภอเมืองจันทบุรี)

วัดไผ่ล้อม เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่เลขที่ 17 หมู่ 6ตำบลจันทนิมิต อำเภอเมืองจันทบุรี จังหวัดจันทบุรี วัดมีเนื้อที่ 45 ไร่ อยู่ติดแม่น้ำจันทบุรี

**ประวัติวัดไผ่ล้อม**
สร้างขึ้นเมื่อปี พ.ศ. 2320 และได้รับพระราชทานวิสุงคามสีมาเมื่อปี พ.ศ. 2325 และยกฐานะเป็นพระอารามหลวงชั้นตรีชนิดสามัญเมื่อปี พ.ศ. 2539 สันนิษฐานว่าสร้างมาตั้งแต่สมัยปลายกรุงศรีอยุธยาเป็นราชธานี โบราณสถานที่สำคัญของวัด คือ พระอุโบสถหลังเก่า พระวิหารพระพุทธไสยาสน์ และพระเจดีย์ใหญ่
พระพุทธไสยาสน์
พระประธานในพระอุโบสถหลังเก่า
พระอุโบสถหลังเก่าสร้างเมื่อไร ไม่ปรากฏศักราช ได้บูรณปฏิสังขรณ์ขึ้นมาใหม่ในสมัยพระบาทสมเด็จพระนั่งเกล้าเจ้าอยู่หัว มีกำแพงแก้วล้อมรอบทั้ง 4 ด้าน แต่ละด้านมีช่องทางเข้า ฉนวนด้านหลังมีเสารองรับ 5 ต้น ไม่มีบัวหัวเสา ฐานอาคารเป็นเส้นตรง มีเจดีย์ย่อมุมไม้สิบสองขนาดเล็กอยู่ภายในกำแพงแก้ว ภายในมีภาพจิตรกรรมฝาผนังเป็นภาพต้นไม้ประเภทบอนไซและดอกไม้แบบจีน เรื่องทศชาติชาดก และพุทธประวัติที่ยังคงสภาพสมบูรณ์ กุฏิพระและศาลาการเปรียญ มีไม้ฉลุแบบขนมปังขิงประดับตกแต่งอย่างสวยงาม วิหารประดิษฐานพระพุทธรูปปางไสยาสน์ที่มีขนาดใหญ่ที่สุดในภาคตะวันออก เป็นพระพุทธไสยาสน์ปูนปั้นปิดทอง ขนาดหน้าตักกว้าง 32.49 เมตร ยาว 54.19 เมตร ศิลปะรัตนโกสินทร์ สร้างขึ้นเมื่อ พ.ศ. 2519 โดยนายมนัส กลิ่นขจร จากกรมศิลปากร

**ลำดับเจ้าอาวาส**
ตั้งแต่อดีตจนถึงปัจจุบัน ที่สามารถสืบทราบได้แน่ชัด คือ
# พระอธิการอ่าน
# พระอุปัชฌาย์เพ็ง
# พระอุปัชฌาย์เหมียง
# พระครูพิศาลธรรมคุณ     อดีตเจ้าคณะอำเภอเมืองจันทบุรี
# พระครูอินทกาจารย์      อดีตเจ้าคณะอำเภอเมืองจันทบุรี
# พระครูประสิทธิ์ธรรมนาถ  อดีตเจ้าคณะอำเภอเมืองจันทบุรี
# พระธรรมวงศ์มุนี (วิชัย เมตติโก)        อดีตเจ้าคณะจังหวัดจันทบุรี
# พระอรรถโมลี (ปธ.7)   ตั้งแต่ปี พ.ศ.2557 - ถึงปัจจุบัน

**เกียรติประวัติของวัด**
 พ.ศ.2510   ได้รับพิจารณาให้เป็นวัดพัฒนาตัวอย่าง- พ.ศ.2514   ได้รับพิจารณาให้เป็นวัดพัฒนาตัวอย่างดีเด่น- พ.ศ.2539   ได้รับโปรดเกล้าฯให้ยกฐานะวัดขึ้นเป็นวัดพระอารามหลวง ชั้นตรี ชนิดสามัญ- พ.ศ.2551   ได้รับแต่งตั้งให้เป็น สำนักปฏิบัติธรรมประจำจังหวัดจันทบุรี แห่งที่ 6

**อ้างอิง**
ไผ่ล้อม
ไผ่ล้อม
หมวดหมู่:โบราณสถานในจังหวัดจันทบุรี
เมียนมาอีโคโนมิกโฮลดิงส์ จำกัด

เมียนมาอีโคโนมิกโฮลดิงส์ บริษัทมหาชนจำกัด (Myanma Economic Holdings Public Company Limited; မြန်မာ့စီးပွားရေးဦးပိုင်အများနှင့်သက်ဆိုင်သောကုမ္ပဏီလီမိတက်; ย่อ MEHL) เป็นบริษัทที่ประกอบธุรกิจหลายประเภทรวมกัน (conglomerate) สำคัญหนึ่งในสองบริษัทที่กองทัพพม่าเป็นผู้ดำเนินการ (ผ่านกระทรวงกลาโหม) อีกบริษัทหนึ่งได้แก่ บรรษัทเศรษฐกิจเมียนมาร์ (Myanmar Economic Corporation) ธุรกิจของ MEHL รวมถึงการธนาคาร ก่อสร้าง การทำเหมือง เกษตรกรรม ยาสูบและอาหาร
MEHL มีกองทัพพม่าเป็นเจ้าของ และได้รับอิทธิพลจากผู้นำอาวุโสของกองทัพ รายได้จาก MEHL ส่งเสริมให้กองทัพพม่าปลอดจากการควบคุมของรัฐบาลพลเรือน และสนับสนุนปฏิบัติการการเงินของกองทงัพพม่าใน "การละเมิดสิทธิมนุษยชนระหว่างประเทศและกฎหมายมนุษยธรรมอย่างกว้างขวาง"
MEHL ยังบริหารธนาคารเมียวดีและกองทุนบำนาญของกองทัพ สำนักงานใหญ่ตั้งอยู่ในนครย่างกุ้ง 

**อ้างอิง**
หมวดหมู่:กองทัพพม่า
หมวดหมู่:บริษัทของพม่า
พระเจ้าโจวหยวน

พระเจ้าโจวหยวน (p=Zhōu Yuán Wáng; King Yuan of Zhou; สิ้นพระชนม์ 469 ปีก่อนคริสตกาล) พระนามเดิม  จี เหริน เป็นพระมหากษัตริย์พระองค์ที่ 27 แห่งราชวงศ์โจวของจีนโบราณ เป็นพระมหากษัตริย์พระองค์ที่ 15 แห่งราชวงศ์โจวตะวันออก นับเป็นกษัตริย์พระองค์แรกในยุค ยุคจ้านกว๋อ พระองค์ทรงเสวยราชย์ต่อจากพระเจ้าโจวจิง พระราชบิดาของพระองค์ ครั้นเมื่อพระองค์สวรรคต พระเจ้าโจวเจิ้นติ้ง พระราชบุตรก็ขึ้นครองราชย์ต่อ

**อ้างอิง**
หยวน
พระเจ้าโจวเจินติ้ง

พระเจ้าโจวเจินติ้ง (p=Zhōu Zhēndìng Wáng; King Zhending of Zhou; สิ้นพระชนม์ 441 ปีก่อนคริสตกาล) พระนามเดิมว่า  จี เจี้ย, เป็นพระมหากษัตริย์พระองค์ที่ 28 แห่งราชวงศ์โจวของจีนโบราณ เป็นพระมหากษัตริย์พระองค์ที่ 16 แห่งราชวงศ์โจวตะวันออก พระองค์ทรงเสวยราชย์ต่อจากพระเจ้าโจวหยวน พระราชบิดาของพระองค์ ครั้นเมื่อพระองค์สวรรคต พระเจ้าโจวอ้าย พระราชบุตรพระองค์โตก็ขึ้นครองราชย์ต่อ พระเจ้าโจวเจิ้นติ้งมีพระราชบุตร 4 พระองค์ คือ เจ้าชายฉี้ฉี, เจ้าชายซื่อฉี, เจ้าชายเหวย และเจ้าชายเจี๋ย
นักปรัชญาชื่อดังนามว่า ม่อจื๊อ ได้ถือกำเนิดขึ้นในช่วงสองรัชกาล ระหว่าง พระเจ้าโจวจิ้ง กับพระเจ้าเจิ้นติ้งแห่ง ราชวงศ์โจว 

**อ้างอิง**
เจินติ้ง
พระเจ้าโจวอาย

พระเจ้าโจวอาย (p=Zhōu Āi Wáng; King Ai of Zhou; สิ้นพระชนม์ 441 ปีก่อนคริสตกาล) พระนามเดิมคือ  จี ชวี่จี๋ (姬去疾) เป็นพระมหากษัตริย์พระองค์ที่ 29 แห่งราชวงศ์โจวของจีนโบราณ เป็นพระมหากษัตริย์พระองค์ที่ 17 แห่งราชวงศ์โจวตะวันออก พระองค์เป็นพระราชบุตรองค์โตใน พระเจ้าโจวเจินติ้ง
พระองค์ขึ้นครองราชย์ต่อจากพระราชบิดาในปีที่ 441 ก่อนคริสตกาล แต่เมื่อพระองค์ครองราชย์ได้เพียง 3 เดือน ก็ถูกพระอนุชาของพระองค์ปลงพระชนม์เพื่อชิงพระราชบัลลังก์

**อ้างอิง**
อาย
พระเจ้าโจวซือ

พระเจ้าโจวซือ (p=Zhōu Sī Wáng; King Si of Zhou; สิ้นพระชนม์ 441 ปีก่อนคริสตกาล) พระนามเดิมว่า  จี ชู เป็นพระมหากษัตริย์พระองค์ที่ 30 แห่งราชวงศ์โจวของจีนโบราณ เป็นพระมหากษัตริย์พระองค์ที่ 18 แห่งราชวงศ์โจวตะวันออก
พระองค์ทรงขึ้นครองราชย์จากการปลงพระชนม์พระเจ้าโจวอาย พระเชษฐาของพระองค์เอง แต่เมื่อพระองค์ครองราชย์ได้เพียง 5 เดือน พระองค์ก็ถูกพระเจ้าโจวเข่า พระอนุชาพระองค์รอง ปลงพระชนม์เพื่อชิงราชสมบัติเช่นกัน

**อ้างอิง**
ซือ
พระเจ้าโจวเข่า

พระเจ้าโจวเข่า (p=Zhōu Kǎo Wáng King Kao of Zhou; สิ้นพระชนม์ 426 ปีก่อนคริสตกาล) พระนามเดิมว่า  จี เหวย์ เป็นพระมหากษัตริย์พระองค์ที่ 31 แห่งราชวงศ์โจวของจีนโบราณ เป็นพระมหากษัตริย์พระองค์ที่ 19 แห่งราชวงศ์โจวตะวันออก พระองค์เป็นพระราชโอรสของพระเจ้าโจวเจินติ้ง (พระราชบุตรของ พระเจ้าโจวหยวน) ครั้นเมื่อพระองค์สวรรคต พระเจ้าโจวเวย์เลี่ย พระราชบุตรก็ขึ้นครองราชย์ต่อ

**อ้างอิง**
เข่า
พระเจ้าโจวเวย์เลี่ย

พระเจ้าโจวเวย์เลี่ย (p=Zhōu Wēiliè Wáng ; King Weilie of Zhou; สิ้นพระชนม์ 402 ปีก่อนคริสตกาล) พระนามเดิม จี อู่ เป็นพระมหากษัตริย์พระองค์ที่ 32 แห่งราชวงศ์โจวของจีนโบราณ เป็นพระมหากษัตริย์พระองค์ที่ 20 แห่งราชวงศ์โจวตะวันออก
พระองค์ทรงขึ้นครองราชย์ในปี 425 ปีก่อนคริสตกาล หลังจากที่พระบิดาของพระองค์ คือ พระเจ้าโจวเข่า ได้สวรรคตลง
พระองค์ทรงตั้งสามรัฐเล็กๆ ขึ้นเป็นเมืองจิ้น (ฮั่น, เหว่ย และ จ้าว) เพื่อทำหน้าที่เป็นกันชนสงครามระหว่างราชวงศ์โจวกับฉิน
ครั้นเมื่อพระองค์สวรรคต พระเจ้าโจวอาน พระราชบุตรก็ขึ้นครองราชย์ต่อ

**อ้างอิง**
เวย์เลี่ย
พระเจ้าโจวอาน

พระเจ้าโจวอาน (p=Zhōu Ān Wáng; King An of Zhou; สิ้นพระชนม์ 376 ปีก่อนคริสตกาล) พระนามเดิม จี เจียวเป็นพระมหากษัตริย์พระองค์ที่ 33 แห่งราชวงศ์โจวของจีนโบราณ เป็นพระมหากษัตริย์พระองค์ที่ 21 แห่งราชวงศ์โจวตะวันออก 
พระองค์ทรงเสวยราชย์ต่อจากพระเจ้าโจวเว่ยลี่ พระราชบิดาของพระองค์ ในปี่ที่ 401 ก่อนคริสตกาล ครั้นเมื่อพระองค์สวรรคต พระเจ้าโจวเลี่ย พระราชบุตรพระองค์โตก็ขึ้นครองราชย์ต่อ ซึ่งพระเจ้าโจวเลี่ยเป็นพระเชษฐาของ พระเจ้าโจวเสี่ยน

**อ้างอิง**
อาน
พระเจ้าโจวเลี่ย

พระเจ้าโจวเลี่ย (p=Zhōu Liè Wáng; King Lie of Zhou; สิ้นพระชนม์ 369 ปีก่อนคริสตกาล) พระนามเดิมว่า  จี สี่ (姬喜) เป็นพระมหากษัตริย์พระองค์ที่ 34 แห่งราชวงศ์โจวของจีนโบราณ เป็นพระมหากษัตริย์พระองค์ที่ 22 แห่งราชวงศ์โจวตะวันออก พระองค์ทรงเสวยราชย์ต่อจากพระเจ้าโจวอาน พระราชบิดาของพระองค์ ครั้นเมื่อพระองค์สวรรคต พระเจ้าโจวเสี่ยน พระอนุชาก็ขึ้นครองราชย์ต่อ

**อ้างอิง**
เลี่ย
ปอร์-ฌ็องตี

ปอร์-ฌ็องตี (Port-Gentil) เป็นเมืองใหญ่เป็นอันดับที่สองและเป็นเมืองท่าหลักของประเทศกาบอง และเป็นศูนย์กลางอุตสาหกรรมน้ำมันและไม้ของประเทศ เมืองตั้งอยู่บริเวณปากน้ำโอกูเอ แผ่นดินที่อยู่รอบตัวเมืองยังเป็นพื้นที่ป่าห่างไกลและไม่ได้รับการเชื่อมต่อด้วยสะพานหรือทางหลวงเข้ากับส่วนอื่น ๆ ของประเทศ ปอร์-ฌ็องตีตั้งอยู่ใกล้กับแหลมลอแปซซึ่งเป็นจุดตะวันตกสุดของกาบอง จากสำมะโนเมื่อ พ.ศ. 2556 เมืองนี้มีประชากร 136,462 คน
หมวดหมู่:เมืองในประเทศกาบอง
ฟร็องส์วีล

ฟร็องส์วีล (Franceville) เป็นหนึ่งในเมืองที่ใหญ่ที่สุดของประเทศกาบอง โดยมีประชากร 110,568 คนจากสำมะโนประชากรเมื่อ ค.ศ. 2013 เมืองตั้งอยู่ริมฝั่งแม่น้ำอึมปาซาและเป็นจุดสิ้นสุดของทางรถไฟสายทร็องส์กาบอแนและทางหลวงสายแอน3
ฟร็องส์วีลเติบโตขึ้นจากหมู่บ้านแห่งหนึ่งชื่อมาซูกู ต่อมาปีแยร์ ซาวอร์ญ็อง เดอ บราซา นักสำรวจชาวฝรั่งเศส เลือกหมู่บ้านนี้เป็นที่ตั้งถิ่นฐานของอดีตทาสและเปลี่ยนชื่อเป็น ฟร็องช์วีล (แปลว่า "เมืองแห่งอิสรชน") ใน ค.ศ. 1880 เมื่อเวลาผ่านไปชื่อได้เพี้ยนเป็น ฟร็องส์วีล

**อ้างอิง**
หมวดหมู่:เมืองในประเทศกาบอง
ช้าง เอฟเอคัพ รอบชิงชนะเลิศ 2564

ฟุตบอล ช้าง เอฟเอคัพ รอบชิงชนะเลิศ 2563–64 เป็นนัดชิงชนะเลิศของ ช้าง เอฟเอคัพ 2563–64 และเป็นฤดูกาลที่ 25 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ธรรมศาสตร์ สเตเดียม ใน ปทุมธานี, ประเทศไทย เมื่อวันที่ 11 เมษายน พ.ศ. 2564, ระหว่าง สิงห์ เชียงราย ยูไนเต็ด หนึ่งทีมใหญ่จาก ภาคเหนือ และ ชลบุรี หนึ่งทีมใหญ่จาก ภาคตะวันออก ของประเทศไทย.

**เส้นทางสู่รอบชิงชนะเลิศ**
หมายเหตุ: ในผลการแข่งขันทั้งหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที3: สโมสรที่มาจาก ไทยลีก 3; ที4: สโมสรที่มาจาก ไทยแลนด์ อเมเจอร์ลีก).

**แมตช์**

**รายละเอียดการแข่งขัน**
คณะผู้ตัดสิน
ผู้ช่วยผู้ตัดสิน:
THA ภัทรพงษ์ กิจสถิตย์
THA คมสันต์ คำแผ่น
ผู้ตัดสินที่สี่:
THA สงกรานต์ บุญมีเกียรติ
ผู้ช่วย วีเออาร์:
THA ฑีธิชัย นวลจันทร์
THA เชาวลิต พูนประสิทธิ์
ผู้ควบคุมการแข่งขัน:
THA ปกาสิต สุวรรณานนท์
ผู้ประเมินผู้ตัดสิน:
THA แพรว สีหมากสุก
ผู้ประสานงานทั่วไป:
THA กิตติพนธ์ ทองรัตน์

**ชนะเลิศ**

**รางวัลสำหรับทีมชนะเลิศ**
 ถ้วยโทรฟีแชมเปียน- เงินรางวัล 5,000,000 บาท- เข้าสู่ ไทยแลนด์แชมเปียนส์คัพ 2564- เข้าสู่ เอเอฟซีแชมเปียนส์ลีก 2022 รอบแบ่งกลุ่ม

**รางวัลสำหรับทีมรองชนะเลิศ**
 เงินรางวัล 1,000,000 บาท

**ดูเพิ่ม**
 ไทยลีก ฤดูกาล 2563–64- ไทยลีก 2 ฤดูกาล 2563–64- ไทยลีก 3 ฤดูกาล 2563–64- ไทยลีก 4 ฤดูกาล 2563- ช้าง เอฟเอคัพ 2563–64- โตโยต้า ลีกคัพ 2563–64

**อ้างอิง**

**แหล่งข้อมูลอื่น**
 ไทยลีก เว็บไซต์อย่างเป็นทางการ
2564
หมวดหมู่:ฟุตบอลไทยในปี พ.ศ. 2564
หมวดหมู่:การแข่งขันกีฬาในจังหวัดปทุมธานี
หมวดหมู่:นัดการแข่งขันของสโมสรฟุตบอลเชียงราย ยูไนเต็ด
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
รายชื่อภาพยนตร์ไทย พ.ศ. 2477

รายชื่อภาพยนตร์ไทย ที่ออกฉายครั้งแรกใน พ.ศ. 2477

**รายชื่อ**

**อ้างอิง**

**แหล่งข้อมูลอื่น**
  ภาพยนตร์ไทยปี 2477 Thai Movie Database- http://www.thaifilm.com date=2006-04-02 
2477
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2477
แม่แบบ:เหตุการณ์ปัจจุบัน/2564 เมษายน 19

วิทยาศาสตร์และเทคโนโลยี- ภารกิจมาร์ส 2020
** อินเจนูอิทีของนาซาขึ้นบินบนดาวอังคารได้สำเร็จ ทำให้เป็นอากาศยานลำแรกที่บินบนดาวเคราะห์ดวงอื่น  (Phys.org)  (Wired)
}
สื่อลวงลึก

ไฟล์:Vladimir Putin warning Americans on election interference and increasing political divide.webm|thumb|วิดีโอลวงลึกสวมรอยการกล่าวสุนทรพจน์ของวลาดีมีร์ ปูติน เตือนชาวอเมริกันเกี่ยวกับการเลือกตั้ง
สื่อลวงลึก (deepfake, ประกอบขึ้นจากศัพท์ deep learning "การเรียนรู้เชิงลึก" และ fake "ปลอม") คือสื่อสังเคราะห์ ที่ซึ่งบุคคลในรูปภาพหรือวิดีโอหนึ่ง ๆ ถูกแทนที่ด้วยลักษณะหรืออากัปกิริยาของบุคคลอื่น แม้ว่าการปลอมแปลงเนื้อหาจะไม่ใช่เรื่องใหม่ แต่สื่อลวงลึกก็ใช้เทคนิคอันทรงพลังจากการเรียนรู้ของเครื่องและปัญญาประดิษฐ์ในการบิดเบือนหรือสร้างเนื้อหาภาพและเสียงที่มีศักยภาพสูงในการหลอกลวง วิธีการเรียนรู้ของเครื่องวิธีหลัก ๆ ที่ใช้ในการสร้างสื่อลวงลึกนั้นมีพื้นฐานมาจากการเรียนรู้เชิงลึกและเกี่ยวโยงกับการฝึกฝนข้อมูลสถาปัตยกรรมเครือข่ายประสาทเทียมอย่างเช่นตัวเข้ารหัสอัตโนมัติ และโครงข่ายปฏิปักษ์ก่อกำเนิด (GAN) เป็นต้น
สื่อลวงลึกได้รับความสนใจอย่างกว้างขวางจากการถูกนำไปใช้ในวิดีโอการมีเพศสัมพันธ์ของผู้มีชื่อเสียง สื่อลามกเพื่อแก้แค้น ข่าวปลอม เรื่องหลอกลวง และกลฉ้อฉลทางการเงิน สถานการณ์นี้ก่อให้เกิดการตอบสนองจากทั้งภาคอุตสาหกรรมและภาครัฐบาลเพื่อตรวจจับและจำกัดการใช้งาน

**สื่อลวงลึกคืออะไร?**
ศูนย์ธรรมาภิบาลปัญญาประดิษฐ์ ภายใต้สำนักงานพัฒนาธุรกรรมทางอิเล็กทรอนิกส์หรือ เอ็ตด้า (ETDA) ให้ข้อมูลว่าสื่อลวงลึกเอไอ คือปัญญาประดิษฐ์แบบรู้สร้างรูปแบบหนึ่ง ที่สามารถสร้างสื่อสังเคราะห์ ทั้งภาพนิ่ง เสียง ภาพเคลื่อนไหวพร้อมเสียง ได้เหมือนคนพูดจริงๆ จนแทบแยกไม่ออก ด้วยระบบการเรียนรู้หรือการเรียนรู้เชิงลึก จากลักษณะภายนอกของบุคคล เช่น สีผิว ตา ปาก จมูก รูปลักษณ์ต่างๆ ความฉลาดล้ำจากการเรียนรู้ข้อมูลมหาศาลของปัญญาประดิษฐ์แบบรู้สร้างทำให้สร้างภาพและเสียงได้ราวกับว่าคนคนนั้นเป็นคนพูดอยู่จริง โดยคำว่า "ลึก" (deep) มาจาก "การเรียนรู้เชิงลึก" (deep learning) ซึ่งเป็นเทคนิคในการสร้างแบบจำลองทางคณิตศาสตร์ที่ซับซ้อน และ "ลวง" หรือ "ปลอม" (fake) หมายถึงการปลอมแปลงหลอกลวง
ดังนั้น "ลวงลึก" (deep fake) ในที่นี้จึงหมายถึง การปลอมแปลงสื่อสังเคราะห์โดยใช้เทคโนโลยีปัญญาประดิษฐ์ที่ซับซ้อน ทำงานโดยใช้เทคนิคการเรียนรู้เชิงลึก ซึ่งเป็นส่วนหนึ่งของปัญญาประดิษฐ์ โดยการสร้างแบบจำลองทางคณิตศาสตร์ที่ซับซ้อนเพื่อเรียนรู้รูปแบบและลักษณะของบุคคลที่ต้องการปลอมแปลง โดยใช้ข้อมูลเข้า (input data) เช่น ภาพถ่ายหรือวิดีโอของบุคคลนั้น ๆ และข้อมูลอื่น ๆ เพื่อสร้างภาพหรือวิดีโอที่เหมือนกับบุคคลนั้น ๆ

**รูปแบบกลโกงและผลกระทบจากสื่อลวงลึก**
 ทางเพศ: การสร้างวิดีโอหรือสื่อลามกอนาจาร ซึ่งมีการใช้ใบหน้าของบุคคลที่มีชื่อเสียง ซึ่งอาจทำให้เกิดผลกระทบทางสังคมและการเมือง การใช้กระทำในลักษณะนี้เป็นการกระทำที่ผิดกฎหมายและอาจสร้างผลกระทบทางจิตใจร้ายแรงให้แก่เหยื่ออีกด้วย- ทางการเมือง: การสร้างวิดีโอปลอมแปลงใบหน้านักการเมือง ซึ่งอาจทำให้เกิดกระแสข่าวปลอมที่สามารถส่งผลกระทบร้ายแรงต่อกระบวนการประชาธิปไตย ความไว้วางใจของสถาบัน และชื่อเสียงของประเทศได้- ทางธุรกิจและกฎหมาย: การใช้สื่อลวงลึก อาจทำให้เกิดความสับสนและความไม่เชื่อถือในระบบกฎหมาย สามารถเป็นเครื่องมือในการก่อกวนระบบกฎหมาย และทำให้เกิดความสับสนในการตรวจสอบความถูกต้องของข้อมูล นอกจากนี้ยังสามารถใช้ในการสร้างวิดีโอปลอมแปลงผู้บริหารหรือนักลงทุน ซึ่งอาจทำให้เกิดความสับสนและการฉ้อโกงทางธุรกิจซึ่งส่งผลกระทบทางการเงินและตลาดทุน

**อ้างอิง**

หมวดหมู่:คอมพิวเตอร์กราฟิกส์
หมวดหมู่:การเรียนรู้เชิงลึก
หมวดหมู่:โจรกรรมเอกลักษณ์
หมวดหมู่:ผลพิเศษ
หมวดหมู่:สื่อศึกษา
หมวดหมู่:ปัญญาประดิษฐ์แบบรู้สร้าง
แม่แบบ:Country data/doc

Template: is an internal data container not intended to be transcluded directly. It is used indirectly by templates such as flag, flagicon, and others.
This template is transcluded if a flag template is used without the first parameter, or with an empty first parameter. It can be used to place an "invisible" flag icon, as an alternative to using noflag (which adds a open tag with padding at the size of a flag icon), if one item in a list of items with flags shouldn't have a flag icon. For example:-  Western Sahara ()
which looks the same as- noflag|Western Sahara ()

**Comparison: with and without flag**
  Western Sahara () – internally transcludes Flag data- Western Sahara Western Sahara () – internally transcludes Flag data Western Sahara
For further instructions, please see: WikiProject Flag Template.
สยามแรปเตอร์

ภาพจำลองตอนยังมีชีวิต
สยามแรปเตอร์ (Siamraptor) เป็นไดโนเสาร์คาร์คาโรดอนโทซอรัสซึ่งเป็นสกุลของไดโนเสาร์เทโรพอด หรือไดโนเสาร์กินเนื้อขนาดใหญ่ พบครั้งแรกที่แหล่งขุนค้นบ้านสะพานหิน ต.สุรนารี อ.เมือง จังหวัดนครราชสีมา นี่เป็นไดโนเสาร์สกุลคาร์คาโรดอนโทซอรัสตัวแรกในเอเชียตะวันออกเฉียงใต้ที่มีชื่อ

**อ้างอิง**
หมวดหมู่:ไดโนเสาร์ในประเทศไทย
หมวดหมู่:ไดโนเสาร์ในยุคครีเทเชียส
หมวดหมู่:ซากดึกดำบรรพ์ในประเทศไทย
หมวดหมู่:คาร์คาโรดอนโทซอเรีย
หมวดหมู่:อำเภอเมืองนครราชสีมา
ภาวะเศรษฐกิจถดถอยโควิด-19

ภาวะเศรษฐกิจถดถอยโควิด-19 เป็นวิกฤตเศรษฐกิจรุนแรงทั่วโลกซึ่งเป็นเหตุให้เกิดภาวะเศรษฐกิจถดถอยหรือเศรษฐกิจตกต่ำในหลายประเทศ นับเป็นวิกฤตเศรษฐกิจโลกร้ายแรงที่สุดนับแต่ภาวะเศรษฐกิจตกต่ำครั้งใหญ่ในคริสต์ทศวรรษ 1930  วิกฤตดังกล่าวเริ่มต้นจากมาตรการล็อกดาวน์เพื่อรับมือโควิด-19 และมาตรการป้องกันอื่น ๆ ในช่วงการระบาดทั่วของโควิด-19 การตั้งต้นภาวะเศรษฐกิจถดถอยดังกล่าวประจวบกับเหตุตลาดหุ้นตกปี 2020 ซึ่งเริ่มตั้งแต่ปลายเดือนกุมภาพันธ์และกินเวลาจนถึงต้นเดือนเมษายน 2020 เหตุตลาดหุ้นตกดังกล่าวกินเวลาสั้น ๆ และดัชนีตลาดหลายแห่งทั่วโลกฟื้นตัวหรือกระทั่งทำสถิติสูงสุดใหม่เมื่อถึงปลายปี 2020 เมื่อเดือนกันยายน 2020 ประเทศเศรษฐกิจก้าวหน้าทุกประเทศเข้าสู่ภาวะเศรษฐกิจถดถอยหรือตกต่ำ ส่วนประเทศเศรษฐกิจเกิดใหม่ทุกประเทศเข้าสู่ภาวะเศรษฐกิจถดถอย แบบจำลองของธนาคารโลกเสนอว่าการฟื้นตัวทางเศรษฐกิจอย่างสมบูรณ์ในบางภูมิภาคอาจต้องใช้เวลาถึงปี 2025 หรือกว่านั้น
การระบาดทั่วของโควิด-19 ทำให้ประชากรโลกถึงกึ่งหนึ่งอยู่ภายใต้คำสั่งให้กักตัวที่บ้านเพื่อหยุดการระบาดของโควิด-19 ทำให้เกิดผลกระทบร้ายแรงต่อเศรษฐกิจทั่วโลก ซึ่งเกิดไล่เลี่ยกับภาวะเศรษฐกิจชะลอตัวในปี 2019 ซึ่งตลาดหลักทรัพย์และกิจกรรมผู้บริโภคทั่วโลกชะงัก
ภาวะเศรษฐกิจถดถอยนี้ยังก่อให้เกิดภาวะการว่างงานเพิ่มสูงขึ้นรวดเร็วในหลายประเทศ และสหรัฐไม่สามารถจัดทำระบบคอมพิวเตอร์ประกันการว่างงานที่รัฐสนับสนุน และดำเนินการเพื่อให้ทันกับคำร้องต่าง ๆ สหประชาชาติทำนายในเดือนเมษายน 2020 ว่าภาวะการว่างงานทั่วโลกจะลบชั่วโมงทำงานร้อยละ 6.7 ทั่วโลกในไตรมาสสองของปี 2020 หรือเทียบเท่ากับแรงงานเต็มเวลา 195 ล้านคน ในบางประเทศคาดว่าอัตราว่างงานจะอยู่ที่ประมาณร้อยละ 10 ส่วนประเทศที่ได้รับผลกระทบมากกว่านั้นอาจมีอัตราว่างงานสูงกว่านี้ ประเทศกำลังพัฒนายังได้รับผลกระทบจากการส่งเงินกลับประเทศลดลง ทำให้ทุพภิกขภัยจากโควิด-19 รุนแรงยิ่งขึ้น ภาวะเศรษฐกิจถดถอยนี้ กอปรกับสงครามราคาน้ำมันรัสเซีย-ซาอุดีอาระเบีย ค.ศ. 2020 ทำให้ราคาน้ำมันลดลง อุตสาหกรรมท่องเที่ยว การโรงแรมและพลังงานพังทลาย และกิจกรรมผู้บริโภคลดลงอย่างมีนัยสำคัญเมื่อเทียบกับทศวรรษก่อน
เมื่อภาวะเศรษฐกิจถดถอยที่เกิดจากการระบาดของไวรัสโคโรนายุติลง ส่งผลให้เกิดวิกฤตการณ์พลังงานโลก ค.ศ. 2021 ซึ่งได้รับแรงหนุนจากอุปสงค์ที่เพิ่มขึ้นทั่วโลกโดยเฉพาะอย่างยิ่งจากความต้องการพลังงานที่แข็งแกร่งในเอเชีย

**การสนองทางการเงินของชาติต่าง ๆ**
หลายประเทศประกาศโครงการกระตุ้นเศรษฐกิจเพื่อรับมือกับผลกระทบของภาวะเศรษฐกิจถดถอย ด้านล่างนี้เป็นตารางสรุปโดยอาศัยข้อมูลจากกองทุนการเงินระหว่างประเทศ (เว้นแต่ระบุไว้เป็นอื่น)

**อ้างอิง**
หมวดหมู่:ประวัติศาสตร์เศรษฐกิจในคริสต์ทศวรรษ 2020
หมวดหมู่:พ.ศ. 2563
หมวดหมู่:พ.ศ. 2564
หมวดหมู่:ความสัมพันธ์ระหว่างประเทศในคริสต์ศตวรรษที่ 21
แม่แบบ:To USD round/doc

This template converts a value given in the national currency of a given country to a round US dollar figure. The intended use is for large round figures, when you don't want 3.2 million euros turning into $ dollars, you just want a round figure like $FRA. It tries to mimic the same number of significant figures, as are present in the original amount.  The template uses values published by the IMF.

**Syntax**
To USD round|AMOUNT|COUNTRY|YEAR|sf=SIGFIG- AMOUNT is the value in the local currency to be converted.- COUNTRY is the country name or  3-letter ISO code for the country whose currency is being converted.- YEAR (optional) is the year to use for the US dollar exchange rate value against the currency of the other country.  The default is currently 2019. Possible values: 2002, 2011, 2012, 2013, 2014, 2015, 2016, 2017, 2018, 2019.- SIGFIG (optional) is a numerical value. If present, the converted value is displayed to the that number of significant figures. The default is the number of significant figures in AMOUNT.

**Examples**
 displays Mexico.  That is, 5200 Mexican pesos would exchange to roughly MEX  US dollars (to two signficant digits) at the 2019 exchange rate.-  also displays MEX.-  displays FRA.-  displays sf=3.-  displays .-  displays year=1998 since data for 1998 has not been defined. It will add the page to :Category:Pages using an undefined year in -  displays year=2009 since data for 2009 has not been entered for Mexico. It will add the page to :Category:Pages using an undefined country code in 
-----  = year=2011-  = year=2019-  = year= (last year available)-  = BRA (last year available)-  = year=2015-  = sf=4-  displays sf=5. # Some combos make no sense; USD doesn't have tenths of a cent.

**See also**
 Template:US$- Template:Inflation:  Calculates a value in a given country in a given year based on an amount of currency in the same country in another year.- Template:To USD- Template:Round- Template:significant figures- Template:International dollars:  Converts a value in a given country in a given year to  international dollars.- tlc|formatnum:

**Data subtemplates**

**References**


**TemplateData**
{
	"params": {
		"1": {
			"label": "amount",
			"description": "value in foreign currency to convert to USD",
			"example": "175000",
			"type": "number",
			"required": true
		},
		"2": {
			"aliases": 
				"country"
			,
			"label": "country code",
			"description": "ISO 3166-1 alpha-3 country code",
			"example": "MEX",
			"type": "line",
			"required": true
		},
		"year": {
			"description": "Year to convert currency. Values: 2002, 2011–2019.",
			"example": "2002", 
			"type": "number",
			"required": false
		},
		"sf": {
			"label": "significant figures",
			"description": "If numeric, rounds to that many significant figures. If omitted, rounds to number of significant figures in 'amount'.",
			"example": "3",
			"type": "number"
		}
	},
	"description": "Template to convert other currencies into United States dollars, by year, based on information from the International Monetary Fund, and with selected number of significant figures"
}
แม่แบบ:To USD/data/2019

==Examples**
 displays USA- displays DEU- displays FRA

**References**
cite web|url=https://data.worldbank.org/indicator/PA.NUS.ATLS|title=The World Bank exchange rate, DEC alternative conversion factor (LCU per US$)|publisher=World Bank
*cite web|url=https://www.irs.gov/Individuals/International-Taxpayers/Yearly-Average-Currency-Exchange-Rates|title=Yearly Average Currency Exchange Rates|website=Internal Revenue Service|publisher=US Federal Government
วัดกระซ้าขาว

วัดกระซ้าขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 54 ไร่ 1 งาน และมีที่ดินที่ธรณีสงฆ์จำนวน 22 ไร่  3 งาน 71 ตารางวา  
วัดกระซ้าขาวสร้างเมื่อวันที่ 26 มีนาคม พ.ศ. 2486 โดยมี นายฮวด หอมทอง ผู้ใหญ่บ้าน และนางหมา ผู้เป็นภรรยา เป็นผู้บริจาคที่ดินสร้างวัด จึงได้มีชื่อวัดว่า วัดหอมทองราษฎร์บำรุง ตามนามสกุลผู้บริจาคที่ดิน ต่อมาเปลี่ยนชื่อมาเป็น "วัดกระซ้าขาว" ตามชื่อหมู่บ้าน และที่ตั้งวัดเคยเป็นทะเลมาก่อนจึงมีกระซ้า หมายถึงซากสัตว์จำพวกหอยอยู่เป็นจำนวนมาก ได้รับพระราชทานวิสุงคามสีมาเมื่อวันที่ 20 กันยายน พ.ศ. 2498 เขตวิสุงคามสีมา กว้าง 40 เมตร ยาว 80 เมตร 
อาคารเสนาสนะ ได้แก่ อุโบสถ กว้าง 15 เมตร ยาว 34 เมตร สร้างเมื่อ พ.ศ. 2539 ภายในประดิษฐานพระประธาน เป็นพระพุทธรูปศิลปะเชียงแสน ขนาดหน้าตักกว้าง 9 ศอก 9 นิ้ว ศาลาการเปรียญ กว้าง 13 เมตร ยาว 31 เมตร สร้างเมื่อ พ.ศ. 2537 เป็นอาคารไม้ หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2525 เป็นอาคารไม้ กุฏิสงฆ์ จำนวน 15 หลัง เป็นอาคารไม้ ศาลาอเนกประสงค์ กว้าง 20 เมตร ยาว 50 เมตร สร้างเมื่อพ.ศ. 2520 เป็นอาคารคอนกรีตเสริมเหล็ก หอฉัน กุฏิแม่ชี 3 หลัง และโรงครัว 2 หลัง นอกจากนั้นวัดยังมีพิพิธภัณฑ์กระดูกปลาวาฬ ที่เก็บซากโครงกระดูกปลาวาฬวาฬบรูด้า จำนวน 2 ตัว ซึ่งเป็นลักษณะแม่กับลูก

**อ้างอิง**
กระซ้าขาว
วัดไผ่ล้อม (จังหวัดปทุมธานี)

วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านงิ้ว อำเภอสามโคก จังหวัดปทุมธานี บนพื้นที่ 74 ไร่ ยังเป็นแหล่งดูนกปากห่างซึ่งได้รับการประกาศเป็นเขตห้ามล่าสัตว์ป่า โดยในระหว่างเดือนพฤศจิกายนถึงเดือนมิถุนายนของทุกปี นกปากห่างเริ่มทำรังและผสมพันธุ์จนกระทั่งวางไข่และเลี้ยงลูกอ่อน เมื่อลูกนกโตขึ้นจนสามารถช่วยเหลือตัวเองได้ พอเข้าฤดูฝนประมาณ เดือนมิถุนายนถึงเดือนตุลาคม นกปากห่างจะอพยพขึ้นไปทางเหนือยังประเทศอินเดีย
วัดไผ่ล้อมสร้างในสมัยสุโขทัย ตามตำนานเล่าว่า สร้างโดยท่านท้าวมหาพรหมกับท่านท้าวมาลี มหาเศรษฐีอพยพมาจากกรุงสุโขทัยมาจับจองที่ดินทำกินบริเวณนี้ กรมการศาสนาระบุว่าตั้งวัดเมื่อ พ.ศ. 1860 วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542
ภายในวัดมีสถาปัตยกรรมที่น่าสนใจ ได้แก่ อุโบสถภายในประดิษฐานพระประธานคือ หลวงพ่อโต เจดีย์ 5 องค์อยู่ที่ด้านอุโบสถเป็นศิลปะแบบจีน นอกจากนั้นยังมีโบราณวัตถุต่าง ๆ เช่น พระพุทธรูปปางต่าง ๆ สมัยเชียงแสน สุโขทัยอู่ทอง เครื่องเบญจรงค์ลายครามและธรรมาสน์บุษบก

**อ้างอิง**
หมวดหมู่:โบราณสถานในจังหวัดปทุมธานี
ไผ่ล้อม
วัดน้อยแสงจันทร์

วัดน้อยแสงจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลลาดใหญ่ อำเภอเมืองสมุทรสงคราม จังหวัดสมุทรสงคราม
วัดน้อยแสงจันทร์สร้างเมื่อพ.ศ. 2459 ผู้สร้างคือ นายเหม็น นางน้อย นายจันทร์ และนางแสง ได้สละทรัพย์สมบัติ และที่ดินให้สร้างวัดพร้อมกับเรือนฝากระดานอีก 3 หลัง และยังได้จัดเพิ่มเติมให้ตลอดมา จึงได้ให้ชื่อวัดนี้ว่า "วัดน้อยแสงจันทร์" ตามชื่อผู้สร้าง เพียงแต่รายที่ 4 ซึ่งมีนามว่านายเหม็นนั้นเจ้าตัวเห็นว่าชื่ออาจจะไม่เป็นมงคลนัก จึงให้ใช้ชื่อเพียง 3 ราย
อาคารเสนาสนะที่สำคัญ ได้แก่ อุโบสถหลังเก่าสร้างเมื่อ พ.ศ. 2473 สร้างโดยโดยนางน้อยและนายจันทร์ มีลักษณะเป็นอาคารเครื่องไม้มุงกระเบื้อง หลังคามุงกระเบื้องสีลดชั้นสองชั้น ช่อฟ้าใบระกาปูนปั้นประดับกระจก ด้านหน้ามีพาไลยื่นมีเสาสี่เหลี่ยมรองรับ ชายคาปีกนกด้านข้างมีเสากลมรองรับ ฝาอุโบสถเป็นฝาไม้กระดานลูกฟัก ภายในอุโบสถประดิษฐานพระประธาน เป็นพระพุทธรูปนั่งปางสมาธิ หล่อด้วยทองเหลือง หน้าตักกว้าง 27 นิ้ว สูง 32 นิ้ว สร้างเมื่อ พ.ศ. 2449 ศาลาการเปรียญภายในประดิษฐานพระประธาน เป็นะพระพุทธรูปนั่งปางสมาธิ หล่อด้วยทองเหลือง หน้าตักกว้าง 29 นิ้ว สูง 36 นิ้ว สร้างเมื่อ พ.ศ. 2449

**อ้างอิง**
น้อยแสงจันทร์
หมวดหมู่:โบราณสถานในจังหวัดสมุทรสงคราม
วัดสะแก (จังหวัดนนทบุรี)

วัดสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางสะแก ตำบลบางเลน อำเภอบางใหญ่ จังหวัดนนทบุรี มีที่ดินตั้งวัดเนื้อที่ 5 ไร่ 3 งาน 3 ตารางวา
วัดสะแกตั้งวัดเมื่อ พ.ศ. 2305 ไม่ปรากฏนามและประวัติผู้สร้าง เดิมมีชื่อว่า วัดกลางคลอง ซึ่งตั้งตามลักษณะภูมิประเทศที่ตั้งวัดมาแต่เดิม วัดได้รับพระราชทานวิสุงคามสีมาเมื่อ พ.ศ. 2310
อาคารและเสนาสนะสำคัญได้แก่ อุโบสถ บูรณะเมื่อ พ.ศ. 2486 ลักษณะทรงไทยโบราณ สร้างด้วยหินอ่อน บานประตูและหน้าต่างเป็นไม้สักแกะสลักตัวนูน ภายในมีภาพฝาผนังลายเส้นอสีติมหาสาวกและมีพระประธานสมัยอยุธยาปางสมาธิ เนื้อหินทราย มีชื่อว่า หลวงพ่อพุทธมหามงคล กุฏิสงฆ์ จำนวน 11 หลัง ส่วนมากเป็นอาคารไม้แบบโบราณ หอสวดมนต์ และศาลาการเปรียญ
วัดยังมีวัตถุมงคลคือ พระผงรูปเหมือนพระครูสินิทนนทคุณ ด้านหลังเป็นยันต์นะคงคา เชื่อกันว่าใช้รักษาโรคได้

**อ้างอิง**
สะแก
วัดปากคลองพระอุดม

วัดปากคลองพระอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม (คลองบ้านแหลม) ในหมู่ที่ 5 บ้านปากคลองพระอุดม ตำบลคลองพระอุดม อำเภอปากเกร็ด จังหวัดนนทบุรี มีที่ดินตั้งวัดเนื้อที่ 20 ไร่ และมีที่ธรณีสงฆ์จำนวน 2 แปลง เนื้อที่ 26 ไร่
วัดปากคลองพระอุดมเป็นวัดของชุมชนมอญสมัยกรุงรัตนโกสินทร์ตอนต้น ชุมชนนี้อยู่บริเวณปากคลองบ้านแหลมซึ่งเป็นที่ลุ่มชายเลน ต่อมาดินโคลนที่ไหลมาตามลำน้ำเจ้าพระยาได้ทับถมกันมากขึ้นจนทำให้มีแผ่นดินงอกออกไปทางปากคลอง พระสงฆ์ที่มาจากมอญและชาวบ้านได้ร่วมกันสร้างวัดขึ้นเมื่อวันที่ 27 พฤษาคม พ.ศ. 2418 แล้วตั้งชื่อวัดว่า วัดปากคลอง หรือที่ในภาษามอญเรียกว่า เภี่ยะปานเกริง ชาวบ้านยังเรียกว่า วัดบ้านแหลม ตามชื่อท้องที่ที่ตั้งวัด ทางวัดได้สร้างอุโบสถและขอรับพระราชทานวิสุงคามสีมาเมื่อวันที่ 21 ตุลาคม พ.ศ. 2442 และได้ผูกพัทธสีมาเมื่อวันที่ 29 มกราคม พ.ศ. 2426
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2418 เป็นอาคารครึ่งตึกครึ่งไม้ ภายในประดิษฐานพระประธานปางสมาธิ สร้างเมื่อ พ.ศ. 2418 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2543 หอสวดมนต์ กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาอเนกประสงค์ เป็นอาคารคอนกรีตเสริมเหล็ก

**อ้างอิง**
ปากคลองพระอุดม
ปากคลองพระอุดม